Jonkersberg-moord: Baie teken versoekskrif teen borgtog | Netwerk24
Deur Jackie Kruger 20 Februarie 2020 13:16
Clodine Nuys. Foto: Facebook
Nuys (22), wat op 11 Februarie vermoor is, het in die plaaslike biblioteek gewerk.
Ayford (24), ook ’n inwoner van Jonkersberg, het Dinsdag in die hof in Groot-Brakrivier in verband met haar moord verskyn.
Nadat Nuys nie ná werk by die huis opgedaag het nie en die polisie en die gemeenskap na haar gesoek het, is haar lyk kort voor 19:00 agter ’n kleuterskool gevind.
Sy het op haar maag gelê, haar hande en voete was met kleefband vasgebind en ’n kabeltou was om haar nek. Haar selfoon en die biblioteek se sleutels was weg.
Ayford is twee dae later in digte bosse in die omgewing in hegtenis geneem nadat hy die Woensdag gevlug het toe die polisie hom by sy huis gaan soek het.
Hy sal eerskomende Dinsdag aansoek om borgtog doen.
Maureen Gertse, ’n inwoner van Jonkersberg, sê 145 mense het reeds die versoekskrif teen borgtog vir Ayford onderteken. “Dit sal Dinsdag by die hof ingehandig word.”
Nuys se begrafnisdiens word Saterdag om 10:00 in die United Congregational-kerk (UCC) in Groot-Brakrivier gehou.
Benewens haar ouers, Booi en Katrina Jansen, word sy deur ’n suster, Chantelle Nuys, oorleef.
Meer oor: Russel Ayford | Clodine Nuys | Groot-Brakrivier | Borgtog | Versoekskrif
Jonkersberg neem afskeid van vermoorde biblioteek-werker
Moord op biblioteek-vrou: Saak na Groot-Brakrivier oorgeplaas